title: Komisijas lēmums (1989. gada 3. marts), ar ko paredz sīki izstrādātus noteikumus par tādu dokumentu klasificētā statusa atcelšanu, uz kuriem attiecas dienesta noslēpums vai komercnoslēpums

text:
Svarīgs juridisks paziņojums

|

31989D0196

Oficiālais Vēstnesis L 073 , 17/03/1989 Lpp. 0052 - 0052 Speciālizdevums somu valodā: Nodaļa 17 Sējums 1 Lpp. 0098  Speciālizdevums zviedru valodā: Nodaļa 17 Sējums 1 Lpp. 0098

		Komisijas lēmums(1989. gada 3. marts),ar ko paredz sīki izstrādātus noteikumus par tādu dokumentu klasificētā statusa atcelšanu, uz kuriem attiecas dienesta noslēpums vai komercnoslēpums(89/196/EEK, Euratom, EOTK)EIROPAS KOPIENU KOMISIJA,ņemot vērā Padomes Regulu (EEK, Euratom) Nr. 354/83 (1983. gada 1. februāris) par Eiropas Ekonomikas kopienas un Eiropas Atomenerģijas kopienas vēsturisko arhīva materiālu nodošanu atklātībai [1], un jo īpaši tās 9. pantu,ņemot vērā Komisijas Lēmumu Nr. 359/83/EOTK (1983. gada 8. februāris) par Eiropas Ogļu un tērauda kopienas vēsturisko arhīva materiālu nodošanu atklātībai [2], un jo īpaši tā 9. pantu,tā kā saskaņā ar noteikumiem, kas reglamentē Kopienu vēsturisko arhīva materiālu nodošanu atklātībai, dokumentus un ierakstus reģistros, kuru saturs kvalificēts kā dienesta noslēpums vai komercnoslēpums, nedrīkst darīt pieejamus sabiedrībai bez attiecīgās personas vai uzņēmuma piekrišanas; tā kā līdz ar to Komisijas pienākums ir paziņot par tās nodomu minētos dokumentus un ierakstus reģistros darīt pieejamus sabiedrībai;tā kā attiecīgās personas vai uzņēmuma iepriekšēja informēšana bieži ir sarežģīta, jo īpaši adreses maiņas vai tiesību pārņemšanas gadījumā;tā kā, lai nodrošinātu, ka Kopienu vēsturisko arhīva materiālu nodošanu atklātībai noris efektīvi, būtu jāparedz iespēja Komisijai informēt attiecīgo personu vai uzņēmumu, publicējot paziņojumu Eiropas Kopienu Oficiālajā Vēstnesī,IR PIEŅĒMUSI ŠO LĒMUMU.1. pants1. Lai piemērotu Regulas (EEK, Euratom) Nr. 354/83 4. pantu vai Komisijas Lēmuma Nr. 359/83/EOTK 4. pantu, Komisija rakstveidā paziņo attiecīgajai personai vai uzņēmumam par savu nodomu darīt pieejamu sabiedrībai tādu dokumentu vai ierakstu reģistrā, kura saturs kvalificēts kā dienesta noslēpums vai komercnoslēpums, un aicina attiecīgo personu vai uzņēmumu sešās nedēļās iesniegt savus iebildumus, ja tādi ir.Ja šajā laikposmā netiek izteikti nekādi iebildumi, tad dokumentu vai ierakstu reģistrā dara pieejamu sabiedrībai.2. Ja Komisijas rakstveida pieprasījums nenonāk pie attiecīgās personas vai uzņēmuma, Komisija publicē paziņojumu Eiropas Kopienu Oficiālajā Vēstnesī (C sērijā), paziņojot savu nodomu darīt pieejamu sabiedrībai attiecīgo dokumentu vai reģistru, ja sešās nedēļās pēc paziņojuma publicēšanas netiks izteikti nekādi iebildumi. Paziņojumā Eiropas Kopienu Oficiālajā Vēstnesī norāda attiecīgo personu vai uzņēmumu, kā arī attiecīgā dokumenta vai ieraksta būtību.Ja norādītajā laikposmā netiek izteikti nekādi iebildumi, tad dokumentu vai ierakstu reģistrā dara pieejamu sabiedrībai.2. pantsŠo lēmumu piemēro no 1989. gada 3. marta.Briselē, 1989. gada 3. martāKomisijas vārdā —Komisijas loceklisAntónio Cardoso e Cunha[1] OV L 43, 15.2.1983., 1. lpp.[2] OV L 43, 15.2.1983., 14. lpp.--------------------------------------------------


title: 2011/583/ES: Eiropas Parlamenta Lēmums ( 2011. gada 10. maijs ) par Eiropas Narkotiku un narkomānijas uzraudzības centra kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/172

         EIROPAS PARLAMENTA LĒMUMS
   (2011. gada 10. maijs)
   par Eiropas Narkotiku un narkomānijas uzraudzības centra kontu slēgšanu attiecībā uz 2009. finanšu gadu
   (2011/583/ES)
   EIROPAS PARLAMENTS,

               —

               ņemot vērā Eiropas Narkotiku un narkomānijas uzraudzības centra 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2009. finanšu gada pārskatiem, ar Centra atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0120/2011),

               1.

               apstiprina Eiropas Narkotiku un narkomānijas uzraudzības centra kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 162. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.


title: 2011/54/ES: Padomes Lēmums ( 2011. gada 24. janvāris ), ar ko ieceļ amatā Reģionu komitejas locekli un locekļa aizstājēju no Latvijas

text:
               28.1.2011

               LV

               Eiropas Savienības Oficiālais Vēstnesis

               L 25/30

         PADOMES LĒMUMS
   (2011. gada 24. janvāris),
   ar ko ieceļ amatā Reģionu komitejas locekli un locekļa aizstājēju no Latvijas
   (2011/54/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Latvijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES un 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Aināra ŠLESERA kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Sergeja DOLGOPOLOVA kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejā tiek iecelts:

               a)

               par locekli:

                           —

                           Dainis TURLĀ kungs, Rīgas domes Drošības, kārtības un korupcijas novēršanas jautājumu komitejas priekšsēdētājs;

                     un

               b)

               par locekļa aizstājēju:

                           —

                           Viktors GLUHOVA kungs, Rīgas domes deputāts, Pilsētas attīstības komitejas loceklis.

         2. pants
   Šis lēmums stājas spēkā tā pieņemšanas dienā.

      Briselē, 2011. gada 24. janvārī

            Padomes vārdā –

            priekšsēdētājs

         FAZEKAS S.

      (1)  OV L 348, 29.12.2009., 22. lpp., un OV L 12, 19.1.2010., 11. lpp.


title: Eiropas Parlamenta un Padomes Lēmums Nr. 1025/2013/ES ( 2013. gada 22. oktobris ) par makroekonomiskās finansiālās palīdzības piešķiršanu Kirgizstānas Republikai

text:
               25.10.2013

               LV

               Eiropas Savienības Oficiālais Vēstnesis

               L 283/1

         EIROPAS PARLAMENTA UN PADOMES LĒMUMS Nr. 1025/2013/ES
   (2013. gada 22. oktobris)
   par makroekonomiskās finansiālās palīdzības piešķiršanu Kirgizstānas Republikai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 209. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:

               (1)

               Savienības un Kirgizstānas Republikas sadarbība balstās uz Partnerības un sadarbības nolīgumu, ar ko izveido partnerību starp Eiropas Kopienām un to dalībvalstīm, no vienas puses, un Kirgizstānas Republiku, no otras puses (2) (PSN), kas stājās spēkā 1999. gadā. Savienība atbalsta vispārējās preferenču sistēmas izmantošanu attiecībā uz Kirgizstānas Republiku.

               (2)

               Kirgizstānas ekonomiku 2009. gadā skāra starptautiskā finanšu krīze, bet 2010. gada jūnijā – etniskā vardarbība. Šie notikumi pārtrauca saimniecisko darbību, radot būtisku vajadzību pēc publiskiem izdevumiem rekonstrukcijai un sociālajai palīdzībai, un radīja būtisku nepietiekamību ārējās un budžeta finansēs.

               (3)

               Augsta līmeņa līdzekļu devēju sanāksmē, kas notika 2010. gada 27. jūlijā Biškekā, starptautiskā sabiedrība solīja USD 1,1 miljardu ārkārtas atbalstu, lai palīdzētu Kirgizstānas Republikas atjaunošanai. Minētajā sanāksmē Savienība paziņoja, ka tā sniegs finansiālo palīdzību līdz EUR 117,9 miljonu apmērā.

               (4)

               Padome, sanākdama tās ārlietu sastāvā, 2010. gada 26. jūlija secinājumos par Kirgizstānas Republiku atzinīgi vērtēja jaunās Kirgizstānas valdības centienus izveidot demokrātisku iestāžu sistēmu un aicināja Komisiju turpināt sniegt palīdzību Kirgizstānas Republikas iestādēm to reformu programmu īstenošanā, tostarp jaunu palīdzības programmu veidā, un veicināt stabilu ekonomisku un sociālu attīstību valstī.

               (5)

               Savienības politiskais un ekonomiskais atbalsts Kirgizstānas Republikas aizmetnī esošajai parlamentārajai demokrātijai sniegtu politisku signālu par spēcīgu Savienības atbalstu demokrātiskām reformām Vidusāzijā, kas atbilst Savienības politikai reģionā, kā izklāstīts Savienības stratēģijā Vidusāzijai (2007–2013) un Padomes 2012. gada 25. jūnija secinājumos par Vidusāziju.

               (6)

               Saskaņā ar Eiropas Parlamenta un Padomes kopīgo deklarāciju, kas pieņemta kopā ar Eiropas Parlamenta un Padomes Lēmumu Nr. 778/2013/ES (3), Savienības makrofinansiālajai palīdzībai vajadzētu būt ārkārtas finanšu instrumentam ar mērķi sniegt konkrētam mērķim nepiesaistītu atbalstu maksājumu bilances problēmu novēršanai, lai saņēmējs varētu atgūt stabilu ārējo finanšu stāvokli, un ar to būtu jāpalīdz īstenot politisku programmu ar stingriem korekcijas un strukturālu reformu pasākumiem, kuri paredzēti maksājumu bilances problēmu novēršanai, jo īpaši programmas darbības laikā, un pastiprinātai attiecīgo ar Savienību noslēgto nolīgumu un programmu īstenošanai.

               (7)

               Kirgizstānas Republikas ekonomikas korekciju un reformu procesu finansiāli atbalsta Starptautiskais Valūtas fonds (SVF). Kirgizstānas iestādes un SVF 2011. gada jūnijā vienojās par trīs gadus ilgu un ar piesardzības pasākumiem nesaistītu SVF Paplašināto kredītmehānismu (“SVF programma”) SDR 66,6 miljonu (speciālās aizņēmuma tiesības) apjomā valsts atbalstam. 2013. gada jūnijā SVF apstiprināja minētās programmas ceturto pārskatu. SVF programmas mērķi saskan ar Savienības makrofinansiālās palīdzības mērķi, proti, atvieglot īstermiņa sarežģījumus saistībā ar maksājumu bilanci, un stingru korekcijas pasākumu īstenošana saskan ar Savienības makrofinansiālās palīdzības mērķi.

               (8)

               Savienība sniedz atbalstu Kirgizstānas Republikas nozaru budžetam saskaņā ar attīstības sadarbības instrumentu kopumā EUR 33 miljonu apjomā laikposmā no 2011. līdz 2013. gadam, lai atbalstītu sociālās aizsardzības, izglītības un valsts finanšu pārvaldības reformas.

               (9)

               Kirgizstānas Republika 2010. gadā, ņemot vērā ekonomiskās situācijas un perspektīvas pasliktināšanos, lūdza Savienību sniegt makrofinansiālo palīdzību.

               (10)

               Ņemot vērā to, cik stratēģiski nozīmīga Savienībai ir Kirgizstānas Republika un cik būtiska ir tās nozīme reģiona stabilitātē, Kirgizstānas Republika būtu izņēmuma kārtā jāuzskata par atbilstošu Savienības makrofinansiālās palīdzības saņemšanai.

               (11)

               Tā kā Kirgizstānas Republikas maksājumu bilancē vēl ir atlicis būtisks ārējo finanšu deficīts, kas pārsniedz SVF un citu daudzpusēju iestāžu dotos resursus, un lai gan Kirgizstānas Republika īsteno stingras ekonomiskās stabilizācijas un reformu programmas, Savienības makrofinansiālā palīdzība, kas ir jāsniedz Kirgizstānas Republikai (“Savienības makrofinansiālā palīdzība”), pašreizējos ārkārtas apstākļos tiek uzskatīta par piemērotu atbildi uz Kirgizstānas Republikas lūgumu atbalstīt ekonomikas stabilizāciju saistībā ar SVF programmu.

               (12)

               Savienības makrofinansiālās palīdzības mērķim vajadzētu būt atbalstīt Kirgizstānas Republiku stabila ārējo finanšu stāvokļa atjaunošanā, tādējādi atbalstot tās ekonomisko un sociālo attīstību.

               (13)

               Savienības makrofinansiālās palīdzības apjoma noteikšana balstās uz pilnīgu Kirgizstānas Republikas ārējo finanšu deficīta vajadzību kvantitatīvu novērtējumu, un tajā tiek ņemtas vērā tās spējas finansēt sevi ar pašas resursiem, it īpaši tās rīcībā esošās ārējās rezerves. Ar Savienības makrofinansiālo palīdzību būtu jāpapildina tās programmas un resursi, ko nodrošina SVF un Pasaules Banka. Nosakot palīdzības apjomu, ņem vērā arī gaidāmo citu daudzpusējo līdzekļu devēju finanšu ieguldījumus un vajadzību nodrošināt taisnīgu sloga sadali starp Savienību un citiem līdzekļu devējiem, kā arī citu Savienības ārējās finansēšanas instrumentu līdzšinējo izmantošanu Kirgizstānas Republikā un Savienības vispārējās iesaistīšanās pievienoto vērtību.

               (14)

               Ņemot vērā Kirgizstānas Republikas ārējo finanšu deficīta vajadzības, tās ekonomikas attīstības pakāpi, ko vērtē pēc ienākumiem uz vienu iedzīvotāju un pēc nabadzības rādītājiem, tās spēju sevi finansēt no pašas resursiem, jo īpaši tās rīcībā esošās ārējās rezerves, un novērtējumu par tās spēju atmaksāt aizdevumu, pamatojoties uz parāda atmaksājamības analīzi, – daļa palīdzības būtu jāsniedz dotāciju veidā.

               (15)

               Komisijai būtu jānodrošina, lai Savienības makrofinansiālā palīdzība juridiski un pēc būtības saskanētu ar pamatprincipiem, mērķiem un pasākumiem, kas veikti dažādajās Savienības ārējās darbības jomās, un ar citām attiecīgajām Savienības politikas jomām.

               (16)

               Savienības makrofinansiālajai palīdzībai būtu jāatbalsta Savienības ārpolitika attiecībā uz Kirgizstānas Republiku. Komisijas dienestiem un Eiropas Ārējās darbības dienestam būtu cieši jāsadarbojas visu makrofinansiālās palīdzības sniegšanas laiku, lai koordinētu Savienības ārpolitiku un nodrošinātu tās saskaņotību.

               (17)

               Savienības makrofinansiālajai palīdzībai būtu jāveicina Kirgizstānas Republikas apņēmība ievērot vērtības, kas tai ir kopīgas ar Savienību, tostarp demokrātiju, tiesiskumu, labu pārvaldību, cilvēktiesību ievērošanu, ilgtspējīgu attīstību un nabadzības samazināšanu, kā arī tās saistības ievērot atklātas, likumīgas un godīgas tirdzniecības principus.

               (18)

               Savienības makrofinansiālās palīdzības piešķiršanas priekšnoteikumam vajadzētu būt tādam, ka Kirgizstānas Republikā tiek ievēroti efektīvi demokrātiskie mehānismi, tostarp daudzpartiju parlamentārā sistēma un tiesiskums, un tiek garantēta cilvēktiesību ievērošana. Turklāt ar Savienības makrofinansiālās palīdzības konkrētajiem mērķiem būtu jāuzlabo valsts finanšu pārvaldības sistēmu efektivitāte, pārredzamība un pārskatatbildība Kirgizstānas Republikā. Komisijai būtu regulāri jāuzrauga gan priekšnoteikuma izpildīšana, gan minēto mērķu sasniegšana.

               (19)

               Lai nodrošinātu, ka Savienības finansiālās intereses saistībā ar Savienības makrofinansiālo palīdzību tiek efektīvi aizsargātas, Kirgizstānas Republikai būtu jāveic atbilstīgi pasākumi, lai novērstu un apkarotu krāpšanu, korupciju un jebkādus pārkāpumus saistībā ar palīdzību. Turklāt būtu jāparedz noteikumi, ka Komisija veic pārbaudes un ka Revīzijas palāta veic revīzijas.

               (20)

               Savienības makrofinansiālās palīdzības izmaksāšana neskar Eiropas Parlamenta un Padomes pilnvaras.

               (21)

               Dotāciju veidā piešķirtajām makrofinansiālās palīdzības summām un uzkrājumu summām, kas vajadzīgas makrofinansiālajai palīdzībai aizdevumu veidā, būtu jāatbilst budžeta apropriācijām, kas paredzētas daudzgadu finanšu shēmā.

               (22)

               Savienības makrofinansiālā palīdzība būtu jāpārvalda Komisijai. Lai nodrošinātu to, ka Eiropas Parlaments un Padome spēj sekot šā lēmuma īstenošanai, Komisijai tie būtu regulāri jāinformē par norisēm saistībā ar palīdzību un jāsniedz tiem attiecīgie dokumenti.

               (23)

               Lai nodrošinātu vienādus nosacījumus šā lēmuma īstenošanai, īstenošanas pilnvaras būtu jāpiešķir Komisijai. Šīs pilnvaras būtu jāīsteno saskaņā ar Eiropas Parlamenta un Padomes Regulu (ES) Nr. 182/2011 (4).

               (24)

               Uz Savienības makrofinansiālo palīdzību būtu jāattiecas ekonomiskās politikas nosacījumiem, kas jāparedz saprašanās memorandā. Lai nodrošinātu vienotus īstenošanas nosacījumus un panāktu efektivitāti, Komisija būtu jāpilnvaro risināt sarunas par šādiem nosacījumiem ar Kirgizstānas iestādēm tādas dalībvalstu pārstāvju komitejas uzraudzībā, kura paredzēta saskaņā ar Regulu (ES) Nr. 182/2011. Saskaņā ar minēto regulu parasti būtu jāpiemēro konsultēšanās procedūra visos gadījumos, izņemot tos, kas paredzēti minētajā regulā. Ņemot vērā to, cik liela ietekme var būt palīdzībai, kas pārsniedz EUR 90 miljonus, ir lietderīgi paredzēt, ka attiecībā uz darbībām, kuras pārsniedz minēto robežvērtību, ir jāizmanto pārbaudes procedūra. Ņemot vērā Savienības makrofinansiālās palīdzības summu, kas paredzēta Kirgizstānas Republikai, saprašanās memoranda pieņemšanai un arī palīdzības samazināšanai, apturēšanai vai atcelšanai būtu jāpiemēro konsultēšanās procedūra.

               (25)

               Saskaņā ar SVF definīciju Kirgizstānas Republika ietilpst kategorijā “jaunietekmes un jaunattīstības ekonomikas”; saskaņā ar Pasaules Bankas definīciju Kirgizstānas Republika pieder pie grupas “ekonomikas ar zemu ienākumu līmeni” un “Starptautiskās Attīstības asociācijas (IDA) valstis”; saskaņā ar ANO OHRLLS
                   (5) definīciju Kirgizstānas Republika ietilpst kategorijā “sauszemes ieskauta jaunattīstības valsts”; saskaņā ar ESAO Attīstības palīdzības komitejas definīciju tā ir ietverta sarakstā “citas valstis ar zemiem ienākumiem”. Tāpēc Kirgizstānas Republika būtu jāuzskata par jaunattīstības valsti Līguma 208. panta nozīmē, kas pamato Līguma 209. panta izvēli par juridisko pamatu šim lēmumam,

         IR PIEŅĒMUŠI ŠO LĒMUMU.
   1. pants
   1.   Savienība Kirgizstānas Republikai dara pieejamu makrofinansiālo palīdzību (“Savienības makrofinansiālā palīdzība”) par maksimālo summu EUR 30 miljoni, lai atbalstītu Kirgizstānas Republikas ekonomikas stabilizāciju un palīdzētu segt tās maksājumu bilances vajadzības, kā norādīts pašreizējā SVF programmā. No minētās maksimālās summas līdz pat EUR 15 miljoniem ir pieejami aizdevumu veidā un līdz pat EUR 15 miljoniem – dotāciju veidā. Pirms Savienības makrofinansiālās palīdzības izmaksāšanas Savienības attiecīgā gada budžets ir jāapstiprina Eiropas Parlamentam un Padomei.
   2.   Lai finansētu Savienības makrofinansiālās palīdzības aizdevumu daļu, Komisija ir pilnvarota Savienības vārdā vajadzīgos līdzekļus aizņemties kapitāla tirgos vai no finanšu iestādēm un aizdot tos Kirgizstānas Republikai. Maksimālais aizdevumu atmaksas termiņš ir 15 gadi.
   3.   Savienības makrofinansiālās palīdzības izmaksāšanu pārvalda Komisija, ievērojot starp SVF un Kirgizstānas Republiku panāktos nolīgumus vai vienošanās un galvenos ekonomikas reformu principus un mērķus, kas noteikti Partnerības un sadarbības nolīgumā un Savienības stratēģijā Vidusāzijai (2007–2013). Komisija regulāri informē Eiropas Parlamentu un Padomi par norisēm saistībā ar Savienības makrofinansiālo palīdzību, tostarp par tās izmaksāšanu, un laikus iesniedz minētajām iestādēm attiecīgos dokumentus.
   4.   Savienības makrofinansiālā palīdzība ir pieejama divus gadus, sākot no pirmās dienas pēc 3. panta 1. punktā minētā saprašanās memoranda stāšanās spēkā.
   5.   Ja Kirgizstānas Republikas finanšu vajadzības Savienības makrofinansiālās palīdzības izmaksāšanas laikā būtiski samazinās, salīdzinot ar sākotnējām prognozēm, Komisija saskaņā ar 7. panta 2. punktā minēto konsultēšanās procedūru samazina palīdzības summu vai arī to aptur vai atceļ.
   2. pants
   Savienības makrofinansiālās palīdzības piešķiršanas priekšnoteikums ir tāds, ka Kirgizstānas Republikā tiek ievēroti efektīvi demokrātiskie mehānismi, tostarp daudzpartiju parlamentārā sistēma un tiesiskums, un tiek garantēta cilvēktiesību ievērošana. Komisija uzrauga šā priekšnoteikuma ievērošanu visu Savienības makrofinansiālās palīdzības sniegšanas laiku. Šo pantu piemēro saskaņā ar Padomes Lēmumu 2010/427/ES (6).
   3. pants
   1.   Komisija saskaņā ar 7. panta 2. punktā minēto konsultēšanās procedūru vienojas ar Kirgizstānas iestādēm par skaidri definētiem ekonomikas politikas un finanšu nosacījumiem, kam jāattiecas uz Savienības makrofinansiālo palīdzību un kuros galvenā uzmanība pievērsta strukturālām reformām un stabilām valsts finansēm, un kuri jāiekļauj saprašanās memorandā (“saprašanās memorands”), kurā savukārt iekļauj arī minēto nosacījumu izpildes grafiku. Saprašanās memorandā noteiktie ekonomikas politikas un finanšu nosacījumi saskan ar 1. panta 3. punktā minētajiem nolīgumiem vai vienošanās, tostarp ar makroekonomikas korekciju un strukturālu reformu programmām, ko Kirgizstānas Republika īsteno ar SVF atbalstu.
   2.   Minēto nosacījumu nolūks jo īpaši ir veicināt Savienības makrofinansiālās palīdzības efektivitāti, pārredzamību un pārskatatbildību, tostarp Kirgizstānas Republikas publiskā sektora finanšu pārvaldības sistēmas. Izstrādājot politikas pasākumus, pienācīgi ņem vērā arī panākumus saistībā ar savstarpēju tirgus atvēršanu, likumīgas un godprātības tirdzniecības attīstību un citas prioritātes saistībā ar Savienības ārpolitiku. Komisija regulāri pārrauga panākumus minēto mērķu sasniegšanā.
   3.   Sīki izstrādātus Savienības makrofinansiālās palīdzības finansiālos noteikumus izklāsta dotāciju nolīgumā un aizdevuma nolīgumā, par kuriem jāvienojas Komisijai un Kirgizstānas iestādēm.
   4.   Savienības makrofinansiālās palīdzības īstenošanas laikā Komisija raugās, lai ar šo palīdzību saistīto Kirgizstānas Republikas finanšu pasākumu, administratīvo procedūru, iekšējās un ārējās kontroles mehānismu darbība būtu pareiza un lai Kirgizstānas Republika ievērotu grafiku, par ko panākta vienošanās.
   5.   Komisija regulāri pārbauda, vai arvien vēl tiek pildīti 4. panta 3. punktā minētie nosacījumi, tostarp to, vai Kirgizstānas Republikas ekonomikas politika ir saskaņā ar Savienības makrofinansiālās palīdzības mērķiem. Šādi rīkojoties, Komisija cieši sadarbojas ar SVF un Pasaules Banku un vajadzības gadījumā ar Eiropas Parlamentu un Padomi.
   4. pants
   1.   Ievērojot 3. punktā minētos nosacījumus, Komisija Savienības makrofinansiālo palīdzību Kirgizstānas Republikai dara pieejamu divos maksājumos, no kuriem katru veido gan dotāciju, gan aizdevuma daļa. Katra maksājuma apmēru nosaka saprašanās memorandā.
   2.   Aizdevuma veidā sniegtās Savienības makrofinansiālās palīdzības summas vajadzības gadījumā nosaka saskaņā ar Padomes Regulu (EK, Euratom) Nr. 480/2009 (7).
   3.   Komisija pieņem lēmumu par maksājumu veikšanu, ja ir izpildīti visi turpmāk minētie nosacījumi:

               a)

               lēmuma 2. pantā izklāstītais priekšnoteikums;

               b)

               nepārtraukta sekmīga tādas politikas programmas īstenošana ar stingriem korekcijas un strukturālu reformu pasākumiem, ko atbalsta ar SVF noslēgta un ar piesardzības pasākumiem nesaistīta vienošanās par kredītu; un

               c)

               ekonomikas politikas nosacījumu, par kuriem ir vienošanās saprašanās memorandā, īstenošana, ievērojot konkrētu grafiku.

         Otrā maksājuma izmaksu veic ne agrāk kā trīs mēnešus pēc pirmā maksājuma veikšanas.
   4.   Ja 3. punktā minētie nosacījumi nav izpildīti, Komisija uz laiku pārtrauc vai atceļ Savienības makrofinansiālās palīdzības izmaksāšanu. Šādos gadījumos tā informē Eiropas Parlamentu un Padomi par minētās apturēšanas vai atcelšanas iemesliem.
   5.   Savienības makrofinansiālo palīdzību izmaksā Kirgizstānas Republikas Valsts bankai. Saskaņā ar saprašanās memorandā paredzētajiem noteikumiem, tostarp apstiprinātajām budžeta deficīta vajadzībām, Savienības līdzekļus var pārskaitīt Kirgizstānas Republikas Valsts kasei kā galīgajam saņēmējam.
   5. pants
   1.   Aizņēmuma un aizdevuma darbības saistībā ar Savienības makrofinansiālās palīdzības aizdevuma daļu veic euro, izmantojot vienu un to pašu valutēšanas dienu, un tās Savienību neiesaista maksājuma termiņu pārcelšanā un nepakļauj to maiņas kursa vai procentu likmju riskam vai jebkādam citam komercriskam.
   2.   Ja apstākļi ļauj un Kirgizstānas Republika to lūdz, Komisija var veikt vajadzīgos pasākumus, lai nodrošinātu, ka aizdevuma noteikumos tiek iekļauta klauzula par pirmstermiņa atmaksu un ka tāda pati klauzula tiek ietverta aizņēmuma operāciju noteikumos.
   3.   Ja apstākļi ļauj samazināt aizdevuma procentu likmi un Kirgizstānas Republika to lūdz, Komisija var nolemt refinansēt visus tās sākotnējos aizdevumus vai to daļu vai var pārstrukturēt atbilstošos finanšu nosacījumus. Refinansēšanas vai pārstrukturēšanas operācijas veic saskaņā ar 1. un 4. punktu, un ar tām nevar pagarināt minēto aizņēmumu atmaksas termiņu vai palielināt neatmaksātā kapitāla summu refinansēšanas vai pārstrukturēšanas dienā.
   4.   Visas Savienības izmaksas, kas attiecas uz šajā lēmumā paredzētajām aizņēmuma un aizdevuma darbībām, sedz Kirgizstānas Republika.
   5.   Komisija informē Eiropas Parlamentu un Padomi par to, kā norisinās 2. un 3. punktā minētās operācijas.
   6. pants
   1.   Savienības makrofinansiālo palīdzību īsteno saskaņā ar Eiropas Parlamenta un Padomes Regulu (ES, Euratom) Nr. 966/2012 (8) un Komisijas Deleģēto regulu (ES) Nr. 1268/2012 (9).
   2.   Savienības makrofinansiālo palīdzību īsteno saskaņā ar tiešu pārvaldību.
   3.   Saprašanās memorandā, aizdevuma nolīgumā un dotāciju nolīgumā, par ko jāvienojas ar Kirgizstānas iestādēm, paredz noteikumus, ar kuriem:

               a)

               nodrošina, ka Kirgizstānas Republika regulāri kontrolē, vai no Savienības budžeta piešķirtais finansējums tiek pareizi izmantots, veic piemērotus pasākumus pārkāpumu un krāpšanas novēršanai un vajadzības gadījumā uzsāk tiesvedību tādu izšķērdētu līdzekļu atgūšanai, kuri piešķirti saskaņā ar šo regulu;

               b)

               saskaņā ar Padomes Regulu (EK, Euratom) Nr. 2988/95 (10), Padomes Regulu (Euratom, EK) Nr. 2185/96 (11), Eiropas Parlamenta un Padomes Regulu (ES, Euratom) Nr. 883/2013 (12) nodrošina Savienības finansiālo interešu aizsardzību, jo īpaši paredz speciālus pasākumus krāpšanas, korupcijas un jebkuru citu tādu nelikumību novēršanai un apkarošanai, kuras ietekmē Savienības makrofinansiālo palīdzību;

               c)

               nepārprotami pilnvaro Komisiju, tostarp Eiropas Biroju krāpšanas apkarošanai vai tā pārstāvjus, veikt pārbaudes, tostarp pārbaudes un apskates uz vietas;

               d)

               Komisiju un Revīzijas palātu nepārprotami pilnvaro veikt revīzijas laikposmā, kad tiek darīta pieejama Savienības makrofinansiālā palīdzība, un pēc tam, tostarp veikt dokumentu revīzijas un revīzijas uz vietas, piemēram, operatīvos novērtējumus;

               e)

               nodrošina, ka Savienība ir tiesīga saņemt dotācijas atmaksu pilnā apmērā un/vai aizdevuma atmaksu pirms termiņa, ja tiek konstatēts, ka saistībā ar Savienības makrofinansiālās palīdzības pārvaldību Kirgizstānas Republika ir iesaistījusies kādā krāpnieciskā vai koruptīvā darbībā vai kādā citā prettiesiskā darbībā, kas rada kaitējumu Savienības finanšu interesēm.

         4.   Savienības makrofinansiālās palīdzības programmas īstenošanas laikā Komisija ar operatīvu novērtējumu starpniecību uzrauga, vai pareizi darbojas Kirgizstānas Republikas finanšu pasākumi, administratīvās procedūras un iekšējās un ārējās kontroles mehānismi, kas ir saistīti ar minēto palīdzību.
   7. pants
   1.   Komisijai palīdz komiteja. Minētā komiteja ir komiteja Regulas (ES) Nr. 182/2011 nozīmē.
   2.   Ja ir atsauce uz šo punktu, piemēro Regulas (ES) Nr. 182/2011 4. pantu.
   8. pants
   1.   Katru gadu līdz 30. jūnijam Komisija iesniedz Eiropas Parlamentam un Padomei ziņojumu par šā lēmuma īstenošanu iepriekšējā gadā, tostarp minētās īstenošanas novērtējumu. Ziņojumā:

               a)

               izvērtē Savienības makrofinansiālās palīdzības īstenošanā panākto progresu;

               b)

               novērtē Kirgizstānas Republikas ekonomikas stāvokli un perspektīvas, kā arī 3. panta 1. punktā minēto politisko pasākumu īstenošanā panākto progresu;

               c)

               norāda saistību starp ekonomikas politikas nosacījumiem, kas izklāstīti saprašanās memorandā, Kirgizstānas Republikas faktisko ekonomisko un fiskālo situāciju un Komisijas lēmumiem izmaksāt Savienības makrofinansiālās palīdzības maksājumus.

         2.   Ne vēlāk kā divus gadus pēc 1. panta 4. punktā minētā pieejamības perioda beigām Komisija iesniedz Eiropas Parlamentam un Padomei paveiktā novērtējuma ziņojumu, kurā ir izvērtēti izsniegtās Savienības makrofinansiālās palīdzības rezultāti un efektivitāte un tas, kādā mērā tā ir veicinājusi palīdzības mērķu sasniegšanu.
   9. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2013. gada 22. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         V. LEŠKEVIČIUS

      (1)  Eiropas Parlamenta 2012. gada 11. decembra nostāja un Padomes 2013. gada 23. septembra nostāja pirmajā lasījumā (Oficiālajā Vēstnesī vēl nav publicēta). Eiropas Parlamenta 2013. gada 22. oktobra nostāja (Oficiālajā Vēstnesī vēl nav publicēta).

      (2)  OV L 196, 28.7.1999., 48. lpp.

      (3)  Eiropas Parlamenta un Padomes Lēmums Nr. 778/2013/ES (2013. gada 12. augusts) par turpmākas makrofinansiālas palīdzības sniegšanu Gruzijai (OV L 218, 14.8.2013., 15. lpp.).

      (4)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).

      (5)  Apvienoto Nāciju Organizācijas Vismazāk attīstīto valstu, sauszemes ieskauto jaunattīstības valstu un mazo salu jaunattīstības valstu augstā pārstāvja birojs.

      (6)  Padomes Lēmums 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30. lpp.).

      (7)  Padomes Regula (EK, Euratom) Nr. 480/2009 (2009. gada 25. maijs), ar ko izveido Garantiju fondu ārējai darbībai (OV L 145, 10.6.2009., 10. lpp.).

      (8)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (9)  Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      (10)  Padomes Regula (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (OV L 312, 23.12.1995., 1. lpp.).

      (11)  Padomes Regula (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (OV L 292, 15.11.1996., 2. lpp.).

      (12)  Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).


title: 2014/564/ES: Eiropas Parlamenta Lēmums ( 2014. gada 3. aprīlis ) par Eiropas Savienības iestāžu Tulkošanas centra kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/168

         EIROPAS PARLAMENTA LĒMUMS
   (2014. gada 3. aprīlis)
   par Eiropas Savienības iestāžu Tulkošanas centra kontu slēgšanu attiecībā uz 2012. finanšu gadu
   (2014/564/ES)
   EIROPAS PARLAMENTS,

               —

               ņemot vērā Eiropas Savienības iestāžu Tulkošanas centra 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības iestāžu Tulkošanas centra 2012. finanšu gada pārskatiem ar Centra atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0205/2014),

               1.

               apstiprina Eiropas Savienības iestāžu Tulkošanas centra kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Eiropas Savienības iestāžu Tulkošanas centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 15. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 314, 7.12.1994., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums (2003. gada 18. februāris) par Finanšu pakalpojumu komitejas izveidošanu

text:
Svarīgs juridisks paziņojums

|

32003D0165

Oficiālais Vēstnesis L 067 , 12/03/2003 Lpp. 0017 - 0017

		Padomes lēmums(2003. gada 18. februāris)par Finanšu pakalpojumu komitejas izveidošanu(2003/165/EK)EIROPAS SAVIENĪBAS PADOME,1) ŅEM VĒRĀ to, ka Padome tās 2002. gada 3. decembra secinājumos izteikusi vēlmi pieņemt lēmumu par jaunas komitejas izveidošanu ar nolūku sniegt konsultācijas un pārskatu Padomei un Komisijai vairākos finanšu tirgus jautājumos;2) attiecīgi IZVEIDO Finanšu pakalpojumu komiteju (še turpmāk "Komiteja"), kurai ir šādi uzdevumi:- paredzēt starpnozaru stratēģisko plānošanu šķirti no likumdošanas procesa,- palīdzēt noteikt vidēji ilga termiņa un ilgtermiņa stratēģiju finanšu pakalpojumu jautājumiem,- izskatīt īstermiņā neatliekamus jautājumus,- novērtēt sasniegto un izpildes gaitu,- konsultēt politikā un sniegt pārskatu par iekšējiem jautājumiem (piemēram, par vienoto tirgu, ieskaitot finanšu pakalpojumu rīcības plāna izpildi) un ārējiem jautājumiem (piemēram, par PTO);3) ATTIECĪBĀ uz Komitejas sastāvu, priekšsēdētāju un darbību VIENOJAS par to, ka- Komisija un katrs Padomes loceklis Komitejai izraugās vienu augsta līmeņa pārstāvi un vienu tā aizstājēju; Eiropas Centrālās bankas pārstāvim un attiecīgo Kopienas regulatoru komiteju priekšsēdētājiem ir novērotāja statuss,- Komitejai ir viens priekšsēdētājs un viens priekšsēdētāja vietnieks, ko tā izraugās no dalībvalstu pārstāvjiem; priekšsēdētāja un priekšsēdētāja amata termiņš ir divi gadi; pirmo priekšsēdētāju izraugās Ekonomikas un finanšu komiteja,- dalībvalstij, kuras pārstāvis izraudzīts par priekšsēdētāju, uz priekšsēdētāja amata termiņu pienākas viens papildu pārstāvis Komitejā,- priekšsēdētājs un priekšsēdētāja vietnieks cieši sadarbojas ar Komisijas pārstāvi, Padomes prezidentvalsts pārstāvi tā amata termiņā, Padomes Ģenerālsekretariāta pārstāvi un Ekonomikas un finanšu komitejas Sekretariāta pārstāvi, lai atvieglotu Komitejas darbu,- Komiteja sniedz ziņojumu Ekonomikas un finanšu komitejai, lai sagatavotu konsultāciju Padomei (Ecofin), ņemot vērā izveidoto Coreper funkciju,- Eiropas Parlamenta Ekonomikas un monetāro lietu komitejai jābūt iespējai regulāri apmainīties viedokļiem ar Komitejas priekšsēdētāju par stratēģiskām norisēm, kas attiecas uz finanšu tirgiem,- Komiteja pieņem savu reglamentu saskaņā ar Padomes reglamentu,- sekretariātu nodrošina Padomes Ģenerālsekretariāts;4) NORĀDA, ka Komitejas darbības neskar Komisijas iniciatīvas tiesību;5) NOLEMJ pārskatīt šo lēmumu 2004. gada otrajā pusē.Briselē, 2003. gada 18. februārīPadomes vārdā –priekšsēdētājsN. Christodoulakis--------------------------------------------------


title: 2014/515/ES: Padomes Lēmums ( 2014. gada 30. jūlijs ), ar ko ieceļ amatā četrus Reģionu komitejas locekļus un četrus to aizstājējus no Īrijas

text:
               5.8.2014

               LV

               Eiropas Savienības Oficiālais Vēstnesis

               L 232/22

         PADOMES LĒMUMS
   (2014. gada 30. jūlijs),
   ar ko ieceļ amatā četrus Reģionu komitejas locekļus un četrus to aizstājējus no Īrijas

      (2014/515/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Īrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus. 2011. gada 20. septembrī ar Padomes Lēmumu 2011/649/ES (3)
                  Des HURLEY kungs tika iecelts par locekli un Catherine YORE kundze tika iecelta par locekļa aizstājēju līdz 2015. gada 25. janvārim.

               (2)

               Pēc Gerry BREEN kunga, Constance HANNIFFY kundzes, Des HURLEY kunga un Brian MEANEY kunga pilnvaru termiņa beigām ir atbrīvojušās četras Reģionu komitejas locekļu vietas,

               (3)

               Pēc Barney STEELE kunga un Catherine YORE kundzes pilnvaru termiņa beigām ir atbrīvojušās divas Reģionu komitejas locekļu aizstājēju vietas,

               (4)

               Pēc Maria BYRNE kundzes un Mary FREEHILL kundzes iecelšanas Reģionu komitejas locekļu amatā atbrīvosies divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Maria BYRNE kundze, Councillor, Limerick City and County Council,

                           —

                              Eamon DOOLEY kungs, Councillor, Offaly County Council,

                           —

                              Mary FREEHILL kundze, Councillor, Dublin City Council,

                           —

                              Neale RICHMOND kungs, Councillor, Dun Laoghaire Rathdown County Council

                     un

               b)

               par locekļu aizstājējiem:

                           —

                              Deirdre FORDE kundze, Councillor, Cork County Council,

                           —

                              Clifford KELLY kungs, Councillor, Cavan County Council,

                           —

                              Michael MURPHY kungs, Councillor, Tipperary County Council,

                           —

                              William PATON kungs, Councillor, Carlow County Council.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 30. jūlijā

            Padomes vārdā –

            priekšsēdētājs

         S. GOZI

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.

      (3)  OV L 261, 6.10.2011., 25. lpp.


title: Politikas un drošības komitejas Lēmums (KĀDP) 2015/2413 (2015. gada 9. decembris), ar ko pagarina Eiropas Savienības Policijas misijas Afganistānā misijas vadītāja pilnvaru termiņu (EUPOL AFGHANISTAN) (EUPOL Afghanistan/2/2015)

text:
               19.12.2015

               LV

               Eiropas Savienības Oficiālais Vēstnesis

               L 333/118

         POLITIKAS UN DROŠĪBAS KOMITEJAS LĒMUMS (KĀDP) 2015/2413
   (2015. gada 9. decembris),
   ar ko pagarina Eiropas Savienības Policijas misijas Afganistānā misijas vadītāja pilnvaru termiņu (EUPOL AFGHANISTAN) (EUPOL Afghanistan/2/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/279/KĀDP (2010. gada 18. maijs) par Eiropas Savienības Policijas misiju Afganistānā (EUPOL Afghanistan) (1) un jo īpaši tā 10. panta 1. punktu,
   tā kā:

               (1)

               Ievērojot Lēmuma 2010/279/KĀDP 10. panta 1. punktu, Politikas un drošības komiteja (PDK) saskaņā ar Līguma 38. pantu ir pilnvarota pieņemt attiecīgus lēmumus, lai īstenotu misijas EUPOL Afghanistan politisku kontroli un dotu tai stratēģiskus norādījumus, tostarp jo īpaši pieņemt lēmumu par misijas vadītāja iecelšanu.

               (2)

               Padome 2014. gada 17. decembrī pieņēma Lēmumu 2014/922/KĀDP (2), ar ko EUPOL Afghanistan termiņu pagarina līdz 2016. gada 31. decembrim.

               (3)

               PDK 2015. gada 10. februārī pieņēma Lēmumu (KĀDP) 2015/247 (3), ar ko Pia STJERNVALL kundze tika iecelta par misijas EUPOL Afghanistan vadītāju no 2015. gada 16. februāra līdz 2015. gada 31. decembrim.

               (4)

               Savienības Augstā pārstāve ārlietās un drošības politikas jautājumos ir ieteikusi pagarināt misijas EUPOL Afghanistan vadītājas Pia STJERNVALL kundzes pilnvaras no 2016. gada 1. janvāra līdz 2016. gada 31. decembrim,

         IR PIEŅĒMUSI ŠO LĒMUMU.
   1. pants
   Ar šo misijas EUPOL Afghanistan vadītājas Pia STJERNVALL kundzes pilnvaru termiņš tiek pagarināts līdz 2016. gada 31. decembrim.
   2. pants
   Šis lēmums stājas spēkā tā pieņemšanas dienā.
   To piemēro no 2016. gada 1. janvāra.

      Briselē, 2015. gada 9. decembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 123, 19.5.2010., 4. lpp.

      (2)  Padomes Lēmums 2014/922/KĀDP (2014. gada 17. decembris), ar ko groza un pagarina Lēmumu 2010/279/KĀDP par Eiropas Savienības Policijas misiju Afganistānā (EUPOL AFGHANISTAN) (OV L 363, 18.12.2014., 152. lpp.).

      (3)  Politikas un drošības komitejas Lēmums (KĀDP) 2015/247 (2015. gada 10. februāris) par Eiropas Savienības Policijas misijas Afganistānā (EUPOL AFGHANISTAN) misijas vadītāja iecelšanu (EUPOL AFGHANISTAN/1/2015) (OV L 41, 17.2.2015., 24. lpp.).


title: Padomes lēmums (1978. gada 19. jūnijs) attiecībā uz Eiropas Konvencijas par lauksaimniecībā izmantojamo dzīvnieku aizsardzību noslēgšanu

text:
Svarīgs juridisks paziņojums

|

31978D0923

Oficiālais Vēstnesis L 323 , 17/11/1978 Lpp. 0012 - 0013 Speciālizdevums grieķu valodā Nodaļa 03 Sējums 23 Lpp. 0040  Speciālizdevums spāņu valodā: Nodaļa 03 Sējums 15 Lpp. 0047  Speciālizdevums portugāļu valodā Nodaļa 03 Sējums 15 Lpp. 0047

		Padomes Lēmums(1978. gada 19. jūnijs)attiecībā uz Eiropas Konvencijas par lauksaimniecībā izmantojamo dzīvnieku aizsardzību noslēgšanu(78/923/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā Eiropas Padome ir izstrādājusi Eiropas Konvenciju par lauksaimniecībā izmantojamo dzīvnieku aizsardzību (še turpmāk "Konvencija"), lai aizsargātu lauksaimniecībā izmantojamos dzīvniekus, jo īpaši mūsdienu intensīvās lauksaimniecības sistēmās;tā kā ar Padomes 1970. gada 20. jūlija Direktīvu 70/373/EEK par Kopienas analīžu un paraugu ņemšanas metožu ieviešanu oficiālai barības kontrolei [3], kurā jaunākie grozījumi izdarīti ar Direktīvu 76/372/EEK [4], Padomes 1970. gada 23. novembra Direktīvu 70/524/EEK par barības piedevām [5], kurā jaunākie grozījumi izdarīti ar Direktīvu 78/117/EEK [6], un Padomes 1973. gada 17. decembra Direktīvu 74/63/EEK par maksimāli atļauto līmeņu noteikšanu attiecībā uz nevēlamām vielām un produktiem dzīvnieku barībā [7], kurā jaunākie grozījumi izdarīti ar Direktīvu 76/934/EEK [8], ir ieviesti kopīgi noteikumi, kuru izpildi var ietekmēt Konvencija un īpaši tās atsevišķu normu īstenošana;tā kā Konvencijas citas prasības aptver jomas, kurās Kopiena vēl nav ieviesusi kopīgus noteikumus;tā kā dzīvnieku aizsardzība pati par sevi nav Kopienas izvirzīto mērķu vidū; tā kā tomēr dalībvalstīs spēkā esošie tiesību akti par lauksaimniecībā izmantojamo dzīvnieku aizsardzību atšķiras, un tas var radīt nevienlīdzīgus konkurences nosacījumus un, tātad, var netieši ietekmēt kopējā tirgus pienācīgu darbību;tā kā turklāt Konvencijā ir ietverti jautājumi, uz kuriem attiecas kopējā lauksaimniecības politika;tā kā tādēļ šķiet, ka Kopienas līdzdalība Konvencijas īstenošanā ir nepieciešama pašas Kopienas mērķu sasniegšanai;tā kā Grenlandē apstākļi, kuros notiek lopkopība, principiāli atšķiras no apstākļiem citos Kopienas reģionos savu vispārīgo īpatnību dēļ, jo īpaši klimata, zemā iedzīvotāju blīvuma un salas ārkārtīgā lieluma dēļ; tā kā tādēļ Konvencija nebūtu jāpiemēro attiecībā uz Grenlandi,IR PIEŅĒMUSI ŠO LĒMUMU.1. pantsAr šo Eiropas Ekonomikas kopiena apstiprina Eiropas Konvenciju par lauksaimniecībā izmantojamo dzīvnieku aizsardzību.Konvencijas teksts ir pievienots šim lēmumam.2. pantsPadomes priekšsēdētājs deponē apstiprinājuma dokumentu saskaņā ar Konvencijas 14. pantu [9].Kad Padomes priekšsēdētājs deponē apstiprinājuma dokumentu, viņš saskaņā ar Konvencijas 16. pantu paziņo, ka Konvencija netiek piemērota attiecībā uz Grenlandi.Luksemburgā, 1978. gada 19. jūnijāPadomes vārdā —priekšsēdētājsP. Dalsager[1] OV C 83, 4.4.1977., 43. lpp.[2] OV C 204, 30.8.1976., 26. lpp.[3] OV L 170, 3.8.1970., 2. lpp.[4] OV L 102, 15.4.1976., 8. lpp.[5] OV L 270, 14.12.1970., 1. lpp.[6] OV L 40, 10.2.1978., 19. lpp.[7] OV L 38, 11.2.1974., 31. lpp.[8] OV L 364, 31.12.1976., 20. lpp.[9] Konvencijas spēkā stāšanās dienu Padomes ģenerālsekretariāts paziņos ar publikāciju Eiropas Kopienu Oficiālajā Vēstnesī.--------------------------------------------------


title: 2014/492/ES: Padomes Lēmums ( 2014. gada 16. jūnijs ) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

text:
                  30.8.2014

                  LV

                  Eiropas Savienības Oficiālais Vēstnesis

                  L 260/1

         PADOMES LĒMUMS
         (2014. gada 16. jūnijs)
         par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

            (2014/492/ES)

         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu un 31. panta 1. punktu saistībā ar Līguma par Eiropas Savienības darbību 218. panta 5. punktu un 218. panta 8. punkta otro daļu,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu, kā arī 218. panta 7. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2009. gada 15. jūnijā pilnvaroja Komisiju sākt sarunas ar Moldovas Republiku par jauna nolīguma noslēgšanu starp Savienību un Moldovas Republiku, kurš aizstātu Partnerības un sadarbības nolīgumu (1).

                     (2)

                     Ņemot vērā ciešās vēsturiskās attiecības un aizvien ciešākas saiknes starp pusēm, kā arī to vēlmi vērienīgā un novatoriskā veidā nostiprināt un paplašināt attiecības, sarunas par Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (“nolīgums”), tika sekmīgi pabeigtas, parafējot nolīgumu 2013. gada 29. novembrī.

                     (3)

                     Nolīgums būtu jāparaksta Eiropas Savienības vārdā, un tas būtu daļēji jāpiemēro provizoriski pirms tā stāšanās spēkā saskaņā ar nolīguma 464. pantu, kamēr tiek pabeigtas procedūras tā noslēgšanai.

                     (4)

                     Nolīguma daļu provizoriska piemērošana neiespaido kompetenču sadalījumu starp Savienību un tās dalībvalstīm saskaņā ar Līgumiem.

                     (5)

                     Saskaņā ar Līguma par Eiropas Savienības darbību 218. panta 7. punktu ir lietderīgi, ka Padome pilnvaro Komisiju apstiprināt grozījumus nolīgumā, kas jāpieņem Asociācijas komitejai tirdzniecības jautājumos, kā noteikts nolīguma 438. panta 4. punktā, kā to saskaņā ar nolīguma 306. pantu ierosinājusi Ģeogrāfiskās izcelsmes norāžu apakškomiteja.

                     (6)

                     Ir lietderīgi noteikt attiecīgās procedūras, lai aizsargātu ģeogrāfiskās izcelsmes norādes, kurām aizsardzība noteikta saskaņā ar nolīgumu.

                     (7)

                     Nolīgums nebūtu jāinterpretē kā tāds, kas piešķir tiesības vai uzliek pienākumus, uz kuriem var tieši atsaukties Savienības vai dalībvalstu tiesās,

               IR PIEŅĒMUSI ŠO LĒMUMU.

            1. pants

               1.   Ar šo atļauj Savienības vārdā parakstīt Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, ņemot vērā tā noslēgšanu.

               2.   Nolīguma teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants

               1.   Saskaņā ar nolīguma 464. pantu un ņemot vērā tajā noteiktos paziņojumus, līdz tā spēkā stāšanās dienai starp Savienību un Moldovas Republiku provizoriski, bet tikai tiktāl, ciktāl tas attiecas uz jautājumiem, kas ir Savienības kompetencē, tostarp jautājumiem, kas ir Savienības kompetencē, lai noteiktu un īstenotu kopēju ārpolitiku un drošības politiku, tiek piemērotas šādas nolīguma daļas:

                           a)

                           I sadaļa;

                           b)

                           II sadaļa: 3., 4., 7. un 8. pants;

                           c)

                           III sadaļa: 12. un 15. pants;

                           d)

                           IV sadaļa: 5., 9. un 12. nodaļa (izņemot 68. panta h) punktu), 13. nodaļa (izņemot 71. pantu, ciktāl tas attiecas uz jūrniecības pārvaldību, un izņemot 73. panta b) un e) punktu un 74. pantu), 14. nodaļa (izņemot 77. panta i) punktu), 15. nodaļa (izņemot 81. panta a) un e) punktu un 82. panta 2. punktu), 16. nodaļa (izņemot 87. pantu, 88. panta c) punktu un 89. panta a) un b) punktu, ciktāl minētais b) punkts attiecas uz augsnes aizsardzību), 26. un 28. nodaļa, kā arī 30., 37., 46., 57., 97., 102. un 116. pants;

                           e)

                           V sadaļa (izņemot 278. pantu, ciktāl tas attiecas uz intelektuālā īpašuma tiesību krimināltiesisko aizsardzību, un izņemot 359. un 360. pantu, ciktāl tie attiecas uz administratīvo tiesvedību un pārskatīšanu un pārsūdzību dalībvalstu līmenī);

                           f)

                           VI sadaļa;

                           g)

                           VII sadaļa (izņemot 456. panta 1. punktu, ciktāl minētās sadaļas noteikumi aprobežojas ar nolūku nodrošināt nolīguma provizorisku piemērošanu, kā noteikts šajā punktā);

                           h)

                           II līdz XIII, XV līdz XXXV pielikums, kā arī I līdz IV protokols.

               2.   Dienu, no kuras nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.

            4. pants
            Piemērojot nolīguma 306. pantu, Komisija Savienības vārdā apstiprina grozījumus nolīgumā, kas izdarīti ar Ģeogrāfiskās izcelsmes norāžu apakškomitejas pieņemtajiem lēmumiem. Ja pēc tam, kad saņemtas iebildes par kādu ģeogrāfiskās izcelsmes norādi, ieinteresētās personas nevar panākt vienošanos, Komisija pieņem nostāju, pamatojoties uz Eiropas Parlamenta un Padomes Regulas (ES) Nr. 1151/2012 (2) 57. panta 2. punktā noteikto procedūru.

            5. pants

               1.   Nosaukumu, kas aizsargāts saskaņā ar nolīguma V sadaļas 9. nodaļas 3. apakšiedaļu “Ģeogrāfiskās izcelsmes norādes”, var izmantot jebkurš uzņēmējs, kas tirgo attiecīgajai specifikācijai atbilstošus lauksaimniecības produktus, pārtikas produktus, vīnus, aromatizētos vīnus vai stipros alkoholiskos dzērienus.

               2.   Saskaņā ar nolīguma 301. pantu dalībvalstis un Savienības iestādes nodrošina nolīguma 297. līdz 300. pantā paredzētās aizsardzības izpildi, tostarp pēc kādas ieinteresētās personas pieprasījuma.

            6. pants
            Nolīgumu neinterpretē kā tādu, kas piešķir tiesības vai uzliek pienākumus, uz kuriem var tieši atsaukties Savienības vai dalībvalstu tiesās.

            7. pants
            Šis lēmums stājas spēkā nākamajā dienā pēc tā pieņemšanas.

            Luksemburgā, 2014. gada 16. jūnijā

                  Padomes vārdā –

                  priekšsēdētājs

               G. KARASMANIS

            (1)  Partnerības un sadarbības nolīgums starp Eiropas Kopienām un to dalībvalstīm, no vienas puses, un Moldovas Republiku, no otras puses (OV L 181, 24.6.1998., 3. lpp.).

            (2)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).


title: 2012/470/ES: Padomes Lēmums ( 2012. gada 7. augusts ), ar ko pagarina Lēmuma 2012/96/ES spēkā esības termiņu un aptur Lēmumā 2002/148/EK izklāstīto atbilstīgo pasākumu piemērošanu

text:
               10.8.2012

               LV

               Eiropas Savienības Oficiālais Vēstnesis

               L 213/13

         PADOMES LĒMUMS
   (2012. gada 7. augusts),
   ar ko pagarina Lēmuma 2012/96/ES spēkā esības termiņu un aptur Lēmumā 2002/148/EK izklāstīto atbilstīgo pasākumu piemērošanu
   (2012/470/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un kurā jaunākie grozījumi izdarīti 2010. gada 23. jūnijā Vagadugu Burkinafaso (2) (turpmāk “Kotonū nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kuras jāievēro, lai īstenotu Kotonū nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   tā kā:

               (1)

               Ar Lēmumu 2002/148/EK (4) tika noslēgtas konsultācijas ar Zimbabves Republiku saskaņā ar Kotonū nolīguma 96. panta 2. punkta c) apakšpunktu un tika veikti atbilstīgi pasākumi, kas precizēti minētā lēmuma pielikumā. Šie pasākumi pa šo laiku ir pielāgoti, un to piemērošanas laikposms katru gadu ir pagarināts.

               (2)

               Ar Lēmumu 2012/96/ES (5) atbilstīgos pasākumus pielāgoja un to piemērošanas laikposmu pagarināja vēl par sešiem mēnešiem – līdz 2012. gada 20. augustam.

               (3)

               Savienība atzīst Nacionālās vienotības valdības izveidi Zimbabvē, kas dod iespēju atjaunot konstruktīvas attiecības starp Savienību un Zimbabvi un atbalstīt Zimbabves reformu programmas īstenošanu.

               (4)

               Ar Padomes Lēmumu 2012/97/KĀDP (2012. gada 17. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi (6), Savienība pieņēma nozīmīgu lēmumu mīkstināt vienlaikus piemērotās KĀDP sankcijas attiecībā uz privātpersonām, lai sekmētu turpmākus panākumus un tādējādi apliecinātu savu stingro apņemšanos saistībā ar Vispārējā politiskā nolīguma procesu. Briselē 2012. gada maijā notikušās augsta līmeņa apspriedes ar Zimbabves ministru grupu, kas atbild par attiecību atjaunošanu, ir svarīgs solis uz priekšu šajā attiecību atjaunošanas procesā.

               (5)

               Savienība turpina atbalstīt pašreizējos Nacionālās vienotības valdības centienus īstenot Vispārējo politisko nolīgumu un atzinīgi vērtē panākumus, kas Zimbabvē gūti, lai stabilizētu ekonomiku un atjaunotu sociālos pakalpojumus. Savienība turpina arī atbalstīt sekmēšanas centienus, kurus Dienvidāfrikas Republika īsteno Dienvidāfrikas attīstības kopienas vārdā.

               (6)

               Lai apliecinātu Savienības pastāvīgo atbalstu Vispārējā politiskā nolīguma procesam, ir lietderīgi pagarināt Lēmuma 2012/96/ES spēkā esības termiņu, vienlaikus uz 12 mēnešiem apturot saskaņā ar Kotonū nolīguma 96. pantu piemērotos atbilstīgos pasākumus, ar kuriem ierobežo sadarbību.

               (7)

               Ja demokrātijas, cilvēktiesību un tiesiskuma ziņā stāvoklis Zimbabvē pasliktinās, Savienība jebkurā laikā varētu atjaunot atbilstīgo pasākumu un/vai citu pasākumu piemērošanu,

         IR PIEŅĒMUSI ŠO LĒMUMU.
   1. pants
   Lēmuma 2012/96/ES un tajā noteikto atbilstīgo pasākumu spēkā esības termiņš ar šo tiek pagarināts līdz 2013. gada 20. augustam. Tomēr atbilstīgo pasākumu piemērošana ar šo tiek apturēta.
   Atbilstīgos pasākumus pastāvīgi pārskata un to piemērošanu atjauno, ja stāvoklis Zimbabvē būtiski pasliktinās. Šādus pasākumus jebkurā gadījumā pārskata sešus mēnešus pēc šā lēmuma stāšanās spēkā.
   Šā lēmuma pielikumā pievienotā vēstule ir adresēta Zimbabves prezidentam Mugabe kungam, un vēstules kopijas tiek nosūtītas premjerministram Tsvangirai un Welshman Ncube kungam.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2012. gada 7. augustā

            Padomes vārdā –

            priekšsēdētājs

         A. D. MAVROYIANNIS

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  Padomes Lēmums (2002. gada 18. februāris), ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu (OV L 50, 21.2.2002., 64. lpp.).

      (5)  Padomes Lēmums (2012. gada 17. februāris), ar kuru pielāgo un pagarina to atbilstīgo pasākumu piemērošanas laikposmu, kas sākotnēji ieviesti ar Lēmumu 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu (OV L 47, 18.2.2012., 47. lpp.).

      (6)  OV L 47, 18.2.2012., 50. lpp.

      PIELIKUMS

         VĒSTULE ZIMBABVES PREZIDENTAM

      Eiropas Savienība 2002. gada 19. februāra vēstulē Jūs informēja par savu lēmumu noslēgt konsultācijas, kas rīkotas saskaņā ar Kotonū nolīguma 96. pantu, un veikt atbilstīgus pasākumus minētā nolīguma 96. panta 2. punkta c) apakšpunkta nozīmē. Eiropas Savienība 2012. gada 23. februāra vēstulē Jūs informēja par savu lēmumu vēlreiz pagarināt minēto pasākumu piemērošanas laikposmu līdz 2012. gada 20. augustam.
      Eiropas Savienība ir gandarīta par panākumiem, ko Nacionālās vienotības valdība Zimbabvē gūst Vispārējā politiskā nolīguma īstenošanā. Eiropas Savienība atkārtoti uzsver lielo nozīmi, kuru tā piešķir politiskajam dialogam, kas paredzēts Kotonū nolīguma 8. pantā un ko pēc Zimbabves valdības lūguma oficiāli sāka ES un Zimbabves ministru trīspusējās tikšanās laikā 2009. gada jūnijā Briselē. Saskaņā ar abu pušu vienošanos 8. pantā paredzētā dialoga galvenais mērķis ir normalizēt ES un Zimbabves attiecības, vienlaikus īstenojot Vispārējā politiskajā nolīgumā paredzētās reformas, un veidot pamatu mierīgu un ticamu vēlēšanu norisei.
      Eiropas Savienība atzinīgi vērtē konstruktīvo dialogu, kas ES attiecību atjaunošanas procesā izveidots ar visām Nacionālās vienotības valdības pusēm, tostarp Augstajai pārstāvei Ashton šāgada maijā tiekoties ar Zimbabves ministru komitejas attiecību atjaunošanas jautājumos locekļiem. Eiropas Savienība pauž gandarījumu par Dienvidāfrikas attīstības kopienas pastāvīgo apņemšanos atbalstīt Vispārējā politiskā nolīguma īstenošanu, kuru tā paudusi nesen Luandā notikušajā Dienvidāfrikas attīstības kopienas ārkārtas samitā.
      Pasākumi, ko Nacionālās vienotības valdība veikusi, lai vairotu Zimbabves iedzīvotāju brīvību un labklājību, ir pamats tam, lai nekavējoties apturētu pasākumus, kurus līdz šim piemēroja saskaņā ar Kotonū nolīguma 96. pantu. Tas ļaus Eiropas Savienībai tieši sadarboties ar Nacionālās vienotības valdību un Zimbabves iedzīvotāju labā izstrādāt jaunas palīdzības programmas saistībā ar nākamo Eiropas Attīstības fondu. Šajā sakarībā un saskaņā ar centieniem atbalstīt Zimbabves attiecību atjaunošanu ar starptautiskajām finanšu iestādēm un ekonomisko partnerattiecību pagaidu nolīguma parakstīšanu Eiropas Investīciju banka arī paredz atsākt pasākumu īstenošanu attīstības jomā sadarbībā ar privāto sektoru Zimbabvē.
      Eiropas Savienība atzinīgi vērtē ANO Augstā cilvēktiesību komisāra neseno vizīti Zimbabvē, kas notika pēc Nacionālās vienotības valdības ielūguma. Eiropas Savienība piešķir ļoti lielu nozīmi Kotonū nolīguma 9. pantā paredzētajiem noteikumiem, jo cilvēktiesību ievērošana, demokrātiskas iestādes un tiesiskums veido būtisku pamatu ES un Zimbabves attiecībām, un Eiropas Savienība turpinās rūpīgi vērot situāciju Zimbabvē. Tā atzīst, ka stāvoklis cilvēktiesību jomā ir uzlabojies, tomēr dažas būtiskas problēmas joprojām nav atrisinātas.
      Eiropas Savienība, kā norādīts šāgada februārī, saskaņā ar pakāpeniski pastiprinātu pieeju turpinās pielāgot politiku, lai ņemtu vērā panākumus, ko Zimbabves puses guvušas saistībā ar Dienvidāfrikas Attīstības kopienas ceļvedi.
      Eiropas Savienība atkārtoti apstiprina partnerību ar Zimbabves iedzīvotājiem. Ar šo Eiropas Savienības lēmumu apturēt atbilstīgo pasākumu piemērošanu un atjaunot dialogu un sadarbību ar Nacionālās vienotības valdību ir paredzēts sniegt papildu stimulu ES un Zimbabves attiecību uzlabošanai, lai normalizētu divpusējās attiecības. Eiropas Savienība aicina visas puses izmantot pašreizējo impulsu, lai pabeigtu Vispārējā politiskā nolīguma īstenošanu.
      Ar cieņu

               Padomes vārdā –
            C. ASHTON

               Komisijas vārdā –
            A. PIEBALGS


title: 2008/401/EK,Euratom: Komisijas Lēmums ( 2008. gada 30. aprīlis ), ar ko izdara tās reglamenta grozījumus attiecībā uz sīki izstrādātiem noteikumiem par to, kā piemēro Eiropas Parlamenta un Padomes Regulu (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem

text:
               30.5.2008

               LV

               Eiropas Savienības Oficiālais Vēstnesis

               L 140/22

      KOMISIJAS LĒMUMS

   (2008. gada 30. aprīlis),
   ar ko izdara tās reglamenta grozījumus attiecībā uz sīki izstrādātiem noteikumiem par to, kā piemēro Eiropas Parlamenta un Padomes Regulu (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem
   (2008/401/EK, Euratom)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 218. panta 2. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 131. pantu,
   ņemot vērā Līgumu par Eiropas Savienību un jo īpaši tā 28. panta 1. punktu un 41. panta 1. punktu,
   tā kā:

               (1)

               Eiropas Parlamenta un Padomes Regulā (EK) Nr. 1367/2006 (1) paredzēts, ka Kopienas iestādēm un struktūrām jāievēro Orhūsas Konvencija attiecībā uz pieeju vides informācijai, sabiedrības dalību lēmumu pieņemšanā par vides plāniem un programmām, iekšējo pārskatīšanu, kā arī iespējām izmantot tiesiskās aizsardzības līdzekļus.

               (2)

               Saskaņā ar 13. pantu Regulā (EK) Nr. 1367/2006, ja vajadzīgs, Kopienas iestādes un struktūras savu reglamentu pielāgo šai regulai.

               (3)

               Atbilstīgi 7. pantam Regulā (EK) Nr. 1367/2006, ja Kopienas iestāde vai struktūra saņem pieprasījumu piekļūt vides informācijai un ja tās rīcībā nav šīs informācijas, tā ilgākais 15 darbdienās informē pieprasījuma iesniedzēju par iestādi, struktūru vai publisku institūciju, kur pēc tās ieskatiem ir iespējams iesniegt attiecīgās informācijas pieprasījumu, vai arī pārsūta pieprasījumu iestādei, struktūrai vai publiskai institūcijai, kuras rīcībā ir pieprasītā informācija. Eiropas Parlamenta un Padomes 2001. gada 30. maija Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (2) vai sīki izstrādātos noteikumos par šīs regulas piemērošanu Komisijā, kas noteikti Komisijas reglamentā (3), kurā grozījumi izdarīti ar Komisijas Lēmumu 2001/937/EK, EOTK, Euratom
                   (4), nav šāda noteikuma. Tāpēc reglaments jāpapildina ar īpašu noteikumu par pieprasījumiem piekļūt tādai vides informācijai, kuras nav Komisijas rīcībā.

               (4)

               Regulas (EK) Nr. 1367/2006 9. pantā attiecībā uz sabiedrības dalību paredzēts, ka Kopienas iestādes un struktūras, pieņemot attiecīgus noteikumus, nodrošina sabiedrībai savlaicīgas un efektīvas iespējas piedalīties ar vidi saistītu plānu vai programmu sagatavošanā, pārveidē vai pārskatīšanā laikā, kad ir vēl iespējami jebkādi risinājumi. Sabiedrības dalības kārtība izklāstīta minētā panta 3., 4. un 5. punktā. Attiecībā uz Komisiju noteikumi vispārīgā veidā izklāstīti tās paziņojumā “Komisijas un ieinteresēto personu dalības vispārīgie principi un minimālie standarti” (5). Tie jāievēro visiem Komisijas dienestiem, sagatavojot, pārveidojot vai pārskatot ar vidi saistītus plānus un programmas.

               (5)

               Regulas (EK) Nr. 1367/2006 IV sadaļā noteikta administratīvu aktu un administratīvas bezdarbības iekšējas pārskatīšanas kārtība, kuras īstenošanai nepieciešami sīki izstrādāti noteikumi, kuri jāpieņem Komisijai.

               (6)

               Lai īstenotu Regulas (EK) Nr. 1367/2006 1. panta 2. punkta noteikumus, sabiedrība ar praktiskiem ieteikumiem jāinformē par tiesībām, kas paredzētas saskaņā ar minēto regulu.

               (7)

               Tāpēc jāizdara attiecīgi reglamenta grozījumi.

               (8)

               Saskaņā ar 13. pantu Regulā (EK) Nr. 1367/2006 šo lēmumu piemēro no 2007. gada 28. jūnija,

         IR NOLĒMUSI ŠĀDI.
   1. pants
   Reglamentam pievieno šā lēmuma pielikuma tekstu.
   2. pants
   Piemērošanas diena
   Šo lēmumu piemēro no 2007. gada 28. jūnija.

      Briselē, 2008. gada 30. aprīlī

            Komisijas vārdā —

            Komisijas loceklis

         Stavros DIMAS

      (1)  OV L 264, 25.9.2006., 13. lpp.

      (2)  OV L 145, 31.5.2001., 43. lpp.

      (3)  OV L 308, 8.12.2000., 26. lpp.

      (4)  OV L 345, 29.12.2001., 94. lpp.

      (5)  COM(2002) 704, galīgā redakcija, 11.12.2002.

      PIELIKUMS
      Sīki izstrādāti noteikumi par to, kā piemēro Eiropas Parlamenta un Padomes Regulu (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem
      1. pants
      Piekļuve vides informācijai
      Regulas (EK) Nr. 1367/2006 7. pantā minētais 15 darbdienu laika posms sākas dienā, kad Komisijas atbildīgais dienests reģistrē pieprasījumu.
      2. pants
      Sabiedrības dalība
      Īstenojot Regulas (EK) Nr. 1367/2006 9. panta 1. punkta noteikumus, Komisijai saskaņā ar paziņojumu “Komisijas un ieinteresēto personu apspriešanās vispārīgie principi un minimālie standarti” (1) jānodrošina sabiedrības dalība.
      3. pants
      Pieprasījumi veikt iekšēju pārskatīšanu
      Pieprasījumi veikt administratīva akta vai administratīvas bezdarbības iekšēju pārskatīšanu jānosūta pa pastu, pa faksu vai elektronisko pastu tam dienestam, kas atbild par tā noteikuma piemērošanu, uz kura pamata administratīvais akts pieņemts vai sakarā ar kuru tiek izteikti apgalvojumi par administratīvu bezdarbību.
      Šim nolūkam kontaktinformācija sabiedrībai jādara zināma, izmantojot visus piemērotos līdzekļus.
      Gadījumos, kad pieprasījums nosūtīts nevis par pārskatīšanu atbildīgajam, bet citam dienestam, tam šis pieprasījums jānosūta attiecīgajam atbildīgajam dienestam.
      Vienmēr, kad par pārskatīšanu atbildīgais dienests nav Vides ģenerāldirektorāts, tas informē Vides ģenerāldirektorātu par izdarīto pieprasījumu.
      4. pants
      Lēmumi par pieprasījumu atbilstību iekšējai pārskatīšanai
      1.   Tūlīt pēc iekšējās pārskatīšanas pieprasījuma reģistrācijas apstiprinājums par tā saņemšanu jānosūta pieprasījumu izdarījušajai nevalstiskajai organizācijai, attiecīgā gadījumā izmantojot elektroniskos sakaru līdzekļus.
      2.   Iesaistītais Komisijas dienests novērtē, vai šai nevalstiskajai organizācijai ir tiesības iesniegt pieprasījumu par iekšēju pārskatīšanu saskaņā ar Komisijas Lēmumu 2008/50/EK (2).
      3.   Saskaņā ar reglamenta 14. pantu pilnvaras pieņemt lēmumus par pieprasījuma atbilstību iekšējai pārskatīšanai tiek deleģētas attiecīgajam ģenerāldirektoram vai dienesta vadītājam.
      Lēmumi par pieprasījuma atbilstību ir visi tādi lēmumi, kuri attiecas uz pieprasījumu autoru nevalstisko organizāciju tiesībām saskaņā ar šā panta 2. punktu, pieprasījuma iesniegšanas termiņu ievērošanu saskaņā ar 10. panta 1. punkta otrās daļas noteikumiem Regulā (EK) Nr. 1367/2006 un uz pieprasījuma iesniegšanas pamatojuma norādīšanu un aprakstu, kā paredzēts Lēmuma 2008/50/EK 1. panta 2. un 3. punktā.
      4.   Ja šā panta 3. punktā minētais ģenerāldirektors vai dienesta vadītājs konstatē pieprasījuma veikt iekšējo pārskatīšanu pilnīgu vai daļēju neatbilstību, nevalstiskā organizācija, kas ir pieprasījuma autors, norādot attiecīgos iemeslus, par to jāinformē rakstveidā, attiecīgā gadījumā izmantojot elektroniskos sakaru līdzekļus.
      5. pants
      Lēmumi par pieprasījumu pamatotību veikt iekšēju pārskatīšanu
      1.   Visi lēmumi par to, vai pārskatīšanai ierosinātais administratīvais akts vai iespējamā administratīvā bezdarbība ir vides tiesību aktu pārkāpums, ir jāpieņem Komisijai.
      2.   Saskaņā ar reglamenta 13. pantu Komisijas loceklis, kas atbild par to noteikumu piemērošanu, uz kuru pamata attiecīgais administratīvais akts pieņemts vai ar kuriem ir saistīta iespējamā administratīvā bezdarbība, ir pilnvarots pieņemt lēmumu par to, ka administratīvais akts, kura pārskatīšana tiek pieprasīta, vai attiecīgi administratīvā bezdarbība nav vides tiesību aktu pārkāpums.
      Saskaņā ar šā punkta pirmo daļu piešķirto pilnvaru pastarpināta deleģēšana ir aizliegta.
      3.   Nevalstiskā organizācija, kas ir pieprasījuma autors, norādot attiecīgos iemeslus, par to jāinformē rakstveidā, attiecīgā gadījumā izmantojot elektroniskos sakaru līdzekļus.
      6. pants
      Tiesiskās aizsardzības līdzekļi
      Visās atbildēs nevalstiskajām organizācijām, ar kurām tās tiek informētas par iesniegto pieprasījumu pilnīgu vai daļēju neatbilstību vai par to, ka administratīvais akts vai administratīva bezdarbība, par kuru iesniegts pieprasījums pārskatīt, nav vides tiesību aktu pārkāpums, jānorāda tiesiskās aizsardzības līdzekļi, kurus tās vēl var izmantot, konkrēti, pret Komisiju celt prasību tiesā vai iesniegt sūdzību ombudam, vai izmantot tos abus saskaņā ar EK līguma attiecīgi 230. un 195. pantā paredzētajiem nosacījumiem.
      7. pants
      Sabiedrības informēšana
      Praktiskā rokasgrāmatā jāsniedz atbilstoša informācija sabiedrībai par tās tiesībām saskaņā ar Regulu (EK) Nr. 1367/2006.

         (1)  COM(2002) 704, galīgā redakcija.

         (2)  OV L 13, 16.1.2008., 24. lpp.